Taalgebruik: meen, meningArgieffoto Die werkwoord meen is soms sinoniem met dink, voel of reken en is geen anglisisme nie. Meen is ook aansienlik korter as die uitdrukkings is van mening, die mening huldig dat en die mening toegedaan wees dat: Sy het gemeen die saak moet ondersoek word. Jy verkry ŉ mening of win dit in, en opper/waag of spreek ŉ mening uit. I think/… I am of the opinion ek meen/reken [NIE: voel] I mean ek bedoel have a good opinion of someone ŉ hoë dunk [NIE: opinie] van iemand hê, baie van hom dink of hom hoog aanslaan in my opinion na/volgens my mening, na my oordeel, myns insiens of my mening omtrent iets is dat…, ek dink of meen dat… Hierdie brokkie is gepubliseer in die boek:Skryf Afrikaans van A tot Z Uitgewer: Pharos Prys: R450-00* * Prys onderhewig aan verandering